Патмар Эдисон Иванович

Эдисон Иванович Патмар (1955, ака, 11, Яманак ялĕ, Красноармейски районĕ, Чăваш АССР çур.) — чăваш прозăçи, сăвăçи.

Раççей çыравçисем пĕрлешĕвĕн пайташĕ (1997), пĕтĕм тĕнчери баталистсемпе маринистсен пĕрлешĕвĕн пайташĕ. Нестĕр Янгас ячĕллĕ парне лауреачĕ. Алексей Талвир ячĕллĕ парне лауреачĕ. Артур Беккерăн ылтăн тата пăхăр медалĕсене илме тивĕçлĕ пулнă. Чăваш халăх академикĕ. 

Совет Союзĕн тата ытти ют çĕршывсен 7 медальне тивĕçнĕ.

Кун-çулĕ
Чăваш Енĕн Красноармейски районĕнчи Яманак ялĕнче 1955 çулхи ака уйăхĕн 11-мĕшĕнче çуралнă.

Амăшĕ — Ольга Ивановна, ашшĕ — Патмар Иван Анисимович. Ольга Ивановна культура ĕçтешĕ пулса юнашар ялта библиотекăра ĕçленĕ.

1972-1976 çулсенче Ăренпур хулинче аслă вăрçă пĕлĕвне илнĕ. 1979 çулта Киев хулинче 10-мĕш ЦК УПСра вĕреннĕ. 2003 çулта ЧПУра Чăваш филологи факультетне вĕренсе пĕтернĕ. 

1993 çулта запаса тухнă, запасри кĕçĕн полковник.

Запасра, 1998 çулччен «Патмар» кĕнеке издательствине ертсе пынă, пĕр вăхăт, 1995 çулта, «Защитник Отечества» хаçат редакторĕ пулса ĕçленĕ. 1998 çулччен хăй çырнă хайлавсене, аттен ĕçĕсене редакцилесе, ытти çыравçăсен сăвви-калавне хакласа кĕнекесем кăларнă. Кайран, вĕрентекенсен тата тĕрлĕ çыравçăсен сĕнĕвесене шута илсе, икĕ журнал уçнă — «Халăх ăс-хакăлĕ» тата «Халăх ăс хакăлĕ» библиотеки». 2003-2004 çулсенче Чăваш республикин вĕрентӳ институтĕнче аслă преподаватель пулса ĕçленĕ. 2005 çултанпа «Капкăн» журнал редакторĕ.

Пĕрремеш сăвви «Ял пурнăçĕ» хаçатăн 1970 çулхи раштавăн 29-мĕшĕнчи 156-мĕш (3197) номерĕнче пичетленнĕ.

Мăшăрĕ, Татьяна Петровна, педагог. Сергей ывăла ӳстереççĕ.

 Кĕнекесем 
 Чăваш календарĕ (1996)
 Чăваш календарĕ (1998)
 Сана валли, чăваш ачи
 Халăх ăсĕ юрату çинчен
 Улахра
 Яманак ял ĕçченĕн календарĕ
 Чăваш ялĕ
 Ӗненме юрать-и?
 Манăн ял курăкĕсем
 Çул хуçи
 Чун
 Вулас килет, пĕлес килет
 Упи ялĕ
 Кил ăшши
 Ан ятлаç
 Ытамра 31 минут
 Чăвашла-китайла-украинла калаçу кĕнеки
 Тĕлĕкре (калавсем)
 Чăвашлах пурăнам-ха. (Сергеев В.И. 60 çула çитнине халалласа)
 М.И. Скворцов - 70 çул. Ăслăлăх çулĕпе
 Сăра пички
 Алтăр çăлтăр çулĕпе. Иван Патмар - çыравçă, фольклорист, сăвăçă
 Чĕлхе тымарĕ патне. А.П. Хусанкай 55 çул
 Çут çăлтăр. Августа Уляндина çинчен
 Чăваш халăх культури
 Алă çул - паллă çул. С.П. Иванов 50 çул тултарнине халалласа
 Yamanak
 В 50 жизнь только начинается
 Есть такой союз
 Деревня
 Хозяин дороги
 У нас побывал Президент
 Мое училище – моя история. История ядринского лицея
 Батраки
 Добро пожаловать в деревню

 Вуламалли 
 // Чувашский государственный институт гуманитарных наук.

 Каçăсем 

 Патмар Э. Чăваш туйĕ

Категори:Халĕ пурăнакансем
Категори:Сăвăçсем, алфавитпа
Категори:Çыравçăсем, алфавитпа
Категори:ССРП çыравçисем
Категори:ССРП сăвăçисем
Категори:Чăваш çыравçисем
Категори:Чăваш сăвăçисем
Категори:Раççей сăвăçисем
Категори:Раççей çыравçисем
Категори:Акан 11-мĕшĕнче çуралнисем 
Категори:1955 çулта çуралнисем